സ്വാതന്ത്രദിനത്തിന്റെ പൊന്പ്രഭയില് സ്വാതന്ത്ര്യം തന്നെ അമൃതം, സ്വാതന്ത്ര്യം തന്നെ ജീവിതം, പാരതന്ത്ര്യം മാനികള്ക്ക് മൃതിയേക്കാള് ഭയാനകം. സൂര്യന് അസ്തമിക്കാത്ത സാമ്രാജ്യത്വത്തിനെതിരെ പോരാടി സ്വാതന്ത്ര്യമെന്ന ഭാരതീയരുടെ അവകാശം തിരികെ നേടിയെടുത്തതിന്റെ ആവേശപൂര്വ്വമായ ഓര്മ്മപുതുക്കലാണ് ഓരോ ഓഗസ്റ്റ് പതിനഞ്ചും. രാജ്യമെങ്ങും എഴുപത്തിയഞ്ചാം സ്വാതന്ത്ര്യദിനത്തെ വരവേറ്റ് ത്രിവര്ണ പതാക വാനോളം ഉയര്ത്തമ്ബോള് വേഷത്തിന്റെയും ഭാഷയുടെയും അതിര്ത്തികളെല്ലാം മറന്ന് ഓരോ ഭാരതീയനും അഭിമാനത്തിന്റെ കൊടുമുടിയിലെത്തും. ബ്രിട്ടീഷ്കാരെ മുട്ടുമടക്കിച്ച, നിശ്ചയദാര്ഢ്യത്തോടെ ആത്മബലത്തോടെ പോരാടിയ പൂര്വികരുടെ കഥകള് പുതുതലമുറക്കാര്ക്കായി ഉച്ചയ്സ്തരം വിളിച്ചു പറയുംഓരോ ഭാരതീയനും. സ്വാതന്ത്രാനന്തരം രാജ്യം പല വെല്ലുവിളികളിലൂടെയും കടന്നു പോയിട്ടുണ്ട്. ജീവിതത്തിന്റെ സമസ്ത മേഖലകളിലുമുള്ള അത്തരം പ്രതിസന്ധികളെ നേരിട്ടാണ് രാജ്യം ഇന്ന് ലോകത്തിന്റെ മുന്നില് തലയുയര്ത്തി നില്ക്കുന്നത്. ആരോഗ്യമുള്ള ജനതയാണ് ഒരു രാജ്യത്തിന്റെ അടിത്തറ എന്നിരിക്കെ, കഴിഞ്ഞ കുറച്ചു നാളുകളായി നാം ഒരു വെല്ലുവിളിയെ നേരിടുകയാണ്. കൊവിഡ് എന്ന മഹാമാരി നമ്മുടെ വ്യക്തി സ്വാതന്ത്ര്യത്തില് കരിനിഴല് വീഴ്ത്തിയിരിക്കുന്നു. പാരതന്ത്രം മാനികള്ക്ക് മൃതിയെക്കാള് ഭയാനകരം എന്ന് പാടിപ്പടിച്ച തലമുറ ഇന്ന് മഹാവ്യാധിക്കെതിരെ സ്വയം നിയന്ത്രണകളുമായി സമരം നയിക്കുകയാണ് ഇന്നിന്റെ സ്വാതന്ത്ര്യസമര,.കൊവിഡ് എന്ന മഹാമാരിക്കെതിരെയുള്ള സ്വാതന്ത്ര്യസമരം.വാക്സിനേഷനും സ്വയം നിയന്ത്രണങ്ങളുമാണ് അതിലേക്കുള്ള നമ്മുടെ ആയുധങ്ങള്. ഒരു മനുഷ്യന്റെ പോലും ആരോഗ്യത്തെ മുള്മുനയില് നിര്ത്തിയാല് പോലും അത് രാജ്യത്തിന്റെ മഹത്തായ പൈതൃകത്തിനു കളങ്കമാവും. അതുകൊണ്ട് ആഘോഷങ്ങള് നിയന്ത്രിതമാവട്ടെ. പ്രത്യാശയുടെ പൊന്പുലരി അതി വിദൂരമല്ല, കഴിഞ്ഞ കാലം നമുക്ക് പറഞ്ഞുതരുന്നു ഏത് കര്ക്കടകകരിരാവിനുമപ്പുറത്തു ഒരു പൊന് ചിങ്ങപ്പുലരി ഉണ്ടെന്ന്,ഏതു കെട്ടകാലത്തിനുമപ്പുറത്തു വിമോചനത്തിന്റെ മഹാസ്വാതന്ത്രമുണ്ടെന്നു, മനുഷ്യത്വതിന്റെ മഹാവസന്തമുണ്ടെന്ന്.നമ്മള് അതിജീവിക്കതന്നെ ചെയ്യും. ശാന്തിയുടെയും സമാധാനത്തിന്റെയും ഹൃദയം നിറഞ്ഞ സ്വാതന്ത്ര്യദിനാശംസകള്.